Charakteristika a stav plnenia jednotlivých zmlúv  s návrhom na           
               zmenu zmluvných  podmienok v súlade so Zásadami

1. Zml. č. 500/1994 zo dňa 16.3.1994 bola uzatvorená na základe uznesenia vlády SR č. 222 z 11. 3.1994  o priamom predaji časti majetku  Chemosvit  š. p.  Svit   spoločnosti CHEMOSVIT,  a. s. Svit  medzi zmluvnými stranami  FNM SR ako predávajúcim a  spoločnosťou  CHEMOSVIT,  a. s., so sídlom  Svit ako kupujúcim. 

     Účinnosť zmluvy je od 1. 4. 1994

     Kúpna cena vo výške  1 985 375 000,- Sk má byť uhradená v rokoch 1994-2004,  z toho časť KC vo výške 1 350 000 000,- je formou investícií vynaložených do sprivatizovaného podniku a to v termíne do 31.12.1999, a časť vo výške 635 375 000,-Sk sú finančné platby v termíne do 31.12.2004. 
Spoločnosť  CHEMOSVIT,  a.s. Svit  doteraz  preinvestovala 1,350,000.000,-Sk čo je celá “investičná časť”“ kúpnej ceny /ďalej KC/ a finančne uhradila  /predčasne/ 567,150.343,-Sk.
Spoločnosti zostáva ešte uhradiť časť poslednej splátky KC vo výške 68,224.656,70 Sk  splatnej v r. 2004.  

    Bilančné ocenenie: 1 998 416 000,- Sk

    Charakteristika a dôvody žiadosti uvádzané kupujúcim:
Spoločnosť Chemosvit, a.s., so sídlom vo Svite žiada  o možnosť splatenia časti zostatku kúpnej ceny vyplývajúcej z kúpnej zmluvy č. 500/1994 formou realizácie investícií vynaložených na rozvoj  majetku spoločnosti.z dôvodu zrýchleného splatenia kúpnej ceny a ukončenia zmluvného vzťahu s FNM SR.

Kupujúca  spoločnosť  si doteraz  plní  všetky zmluvné  podmienky  a splátky  kúpnej ceny  má uhradené v predtermíne.

Podporné hľadiská pre posúdenie žiadosti a súlad so Zásadami: 
•	zmluva č.500/1994 bola uzatvorená na základe rozhodnutia o priamom predaji
•	výška kúpnej ceny sa schválením žiadosti nemení
•	od uzavretia zmluvy  uplynulo 7 rokov
•	spoločnosť  k dnešnému dňu uhradila 81,4 %  kúpnej ceny z finančnej časti, investičnú časť celú
•	spoločnosť je životaschopná, naďalej rozvíja  výrobu
•	zabezpečuje porovnateľne primeranú zamestnanosť
•	plní si povinnosti voči vybraným inštitúciám štátnej správy
•	schválením navrhovanej zmeny sa urýchli ukončenie zmluvného vzťahu s Fondom viac ako o 2 roky
•	schválenie zmeny podmienok zmluvy umožní, že kupujúci splní svoje záväzky voči Fondu ako aj voči štátnym inštitúciám a bude zabezpečovať zamestnanosť na porovnateľnej úrovni. 

Posúdenie žiadosti podľa dvoch hľadísk v zmysle Zásad:
A/ návrh na vyplatenie nesplatenej časti  kúpnej ceny v pomere 6:4
     /finančné plnenie : plnenie investíciami/
      časť splátky  splatnej k 31.12.2004 vo výške 68,224.656,70 Sk, z nej
•	 60 %  finančné plnenie  predstavuje    40 934 794,- Sk,
•	 40 %  forma realizovaných investícií   27 289 862,70 Sk

B/ návrh na princípe “súčasnej hodnoty budúcich príjmov” podľa splátkového harmonogramu pri 15 % disk.sadzbe:

časť splátky  splatnej k 31.12.2004 vo výške 68,224.656,70 Sk  x  koef. S.H.                        0,658 t.j. súčasná hodnota   44 891 824,11 Sk  by bolo   finanančné  plnenie 
  Rozdiel vo výške               23 332 832,59  Sk                investície

Vzhľadom k tomu, že spoločnosť má do ukončenia zmluvného vzťahu  v zmysle zmluvy  a jej dodatkov uhradiť len  časť poslednej splátky,  možno  riešiť žiadosť v zmysle časti II. Prípadu A. bod 2/ pís.a/ “Zásad FNM SR pre postup za účelom zmien ustanovení v zmluvách” schválených a účinných dňom 15. 2.2002, t. j. v pomere  6: 4.
   
      Kupujúca spoločnosť  uhradí  zostatok splátky nasledovne : 
- časť 10.splátky do 60 dní od uzavretia dodatku uhradí  40 934 794,- Sk finančne,
- časť splátky vo výške 27 289 862,70 formou investícií v termíne do 31.12.2002, čím sa zvýši   časť  kúpnej ceny hradená investíciami na 1 377 289 862,70 Sk
   /+ vzniknuté úroky do uhradenia finančnej časti splátky/  

Návrh zmeny zmluvných podmienok:
Doplnenie Čl. VI. Osobitné dojednania  o  ods. 4./,  ktorý znie takto :
“Predávajúci umožní kupujúcemu pri predčasnom uhradení časti splátky kúpnej  ceny  splatnej za  rok  2004  v  hotovosti  vo výške  40 934 794,- Sk najneskôr  do termínu 31. 7.2002,  započítať zostávajúcu časť splátky kúpnej ceny vo výške: 27 289 862,70  Sk a úroky vzniknuté do termínu zaplatenia  hotovosti,  za investície vložené do  rozvoja  privatizovaného  majetku  nad  zmluvne dohodnutý rámec do 31.12.2002”. 

2. Zml. č.628/1994 zo dňa 31.10.1994 uzavretá v súlade s Uznesením  vlády SR č. 785 zo 4.augusta 1994  medzi FNM SR ako predávajúcim a spoločnosťou SINTRA, s.r.o. Pluhová 2, Bratislava, ktorá nadobudla touto zmluvou majetok pôvodného podniku  ZDROJ Košice, OZ Poprad. 
     
       Kúpna cena predstavovala čiastku 121,327.000,Sk, má byť uhradená v súlade s rozhodnutím o privatizácii v termíne do 31.12.2003 a to vo výške 79,327.000, -finančne a čiastka 42,000.000,-Sk je formou  investícií  realizovaných do rozvoja privatizovaného majetku v termíne do 31.12.1998.
Doteraz je uhradené  94 500 000,- Sk, kupujúci  preinvestoval celú výšky investícií a finančne uhradil 52,500.000,-Sk, čo je  66,2% KC vo finančnej časti.
Kupujúcemu zostáva uhradiť ešte dve posledné splátky splatné v r. 2002 a 2003 vo výške 26,827.000,-Sk . 

      Bilančné ocenenie: 121,073.000,- Sk.

      Účinnosť zmluvy je od 1.11.1994

      Charakteristika  žiadosti: Spoločnosť SINTRA, s.r.o. žiada o možnosť úhrady zostatku  kúpnej ceny  formou investícií do rozvoja privatizovaného majetku  pri predčasnom ukončení zmluvy .
      
    Dôvody žiadosti uvádzané kupujúcim:
    Závod v Poprade bol sprivatizovaný za viac ako bilančné ocenenie majetku, s úrokovou sadzbou 12 %, čo predstavuje navýšenie KC až na 147 %. Doposiaľ spoločnosť uhrádzala všetky splátky i s úrokmi dochvíľne  a má splnené všetky ostatné zmluvné podmienky v termíne. Pre roky 2002-2003 sa ukazuje mimoriadna napätosť v tvorbe zdrojov pre investície, ktoré sú vynútené na obnovu, modernizáciu a rozšírenie vlastných obchodných prevádzok a spoločnosť plánuje preinvestovať cca 76 mil Sk, z toho na už pripravené akcie vo Svite a Revúcej v tomto roku 19 mil Sk.
Na krytie investičných potrieb v týchto rokoch, ktoré vytvoria ďaľšie pracovné miesta a podporia domáce dodávateľské, strojárske a stavebné firmy  budú spoločnosti chýbať vlastné finančné zdroje v rozsahu cca 24-28 mil Sk.
V súčasnosti spoločnosť zamestnáva 500 pracovníkov a patrí medzi popredné obchodné spoločnosti v SR.Podporou investovania domácich podnikateľov sa dosiahnu i sekundárne efekty v podpore slovenských výrobcov a domácej ekonomiky  a zvýšenie zamestnanosti v regióne. 
Spoločnosť už uhradila z kúpnej ceny 94 500 000,- Sk, z toho v Sk 52 500 000,- Sk  a na úrokoch 37 055 405,- Sk, spolu v Sk : 89 555 405,- Sk.

Podporné hľadiská pre posúdenie žiadosti a súlad so Zásadami:
Spoločnosť uhrádzala všetky splátky i s úrokmi dochvíľne  a má splnené všetky ostatné zmluvné podmienky v termíne.  
•	zmluva č. 628/94 bola uzavretá na základe  rozhodnuia  o priamom predaji 
•	privatizovaná spoločnosť je životaschopná 
•	spoločnosť zabezpečuje zamestnanosť v regióne s vyše 20 % nezamestnanosťou
•	spoločnosť si plní  svoje povinnosti voči štátnym inštitúciám  a fondom 
•	schválenie zmeny zmluvných podmienok umožní, že spoločnosť bude i naďalej plniť svoje záväzky voči FNM SR i voči štátnym inštitúciám 
•	schválením  navrhovanej zmeny zmluvných podmienok sa urýchli ukončenie zmluvného vzťahu s FNM SR.

Posúdenie žiadosti podľa dvoch hľadísk v zmysle Zásad :

A/ : Návrh na vyplatenie nesplatenej časti kúpnej ceny v pomere 6 : 4 
        / finančné plnenie : plnenie investíciami / :

Zostatok KC  predstavuje čiastku 26,827.000,-Sk  a sú to dve splátky splatné k 15.12.2002 a 15.12.2003.
Z celkového zostatku kúpnej ceny vo výške 26 827 000,- Sk   kupujúci zaplatí
•	60 % finančne t.j. 16,096.200,- Sk
•	40 %  t.j.  10,730.800,- Sk predávajúci umožní kupujúcemu započítať formou investícií do rozvoja privatizovaného majetku.

B/  : Návrh na princípe stanovenia  “súčasnej hodnoty budúcich príjmov”  podľa 
        splátkového harmonogramu pri 15 % disk.sadzbe:
zostatok KC spolu vo výške  26,827.000,-Sk t.j.
-splátka  splatná k 31.12.2002 vo výške 13,200.000,- Sk x  koef. S.H. 0,87 t.j. súčasná hodnota   11 484 000,-   by bola  finanančné  plnenie 
-splátka  splatná k 31.12.2003 vo výške 13,627.000,- Sk x  koef. S.H. 0,756 t.j. súčasná hodnota   10 302 012,-  by bola  finanančné  plnenie, 
 Finančné plnenie spolu: 21,786.012,-Sk    
 Rozdiel vo výške   5,040.988,-Sk formou investícií  

V zmysle splnenia všetkých podmienok a podporných hľadísk kupujúcim pre uplatnenie schválených Zásad ako i skutočnosť, že kúpna cena privatizovaného majetku prevyšovala bilančné ocenenie, odporúčame žiadosť schváliť podľa uvedeného hľadiska A/.

Z celkového zostatku kúpnej ceny vo výške 26 827 000,- Sk kupujúci zaplatí 16 096 200,- Sk  do 60 dní od uzavretia dodatku k zmluve, 10 730 800,- Sk predávajúci umožní kupujúcemu započítať formou investícií do rozvoja privatizovaného majetku v termíne do 31.12.2002, čím sa zvýši   časť  kúpnej ceny hradená formou investícii na  52,730.800,- Sk

Návrh zmeny zmluvných podmienok:
doplnenie  zmluvných podmienok  v Zmluve č. 628/1994, čl.VI. - Osobitné dojednania:
“Predávajúci  kupujúcemu umožní pri predčasnom uhradení zostatku časti kúpnej ceny vo výške 16 096 200,- Sk najneskôr do 31.7.2002 započítať časť splátky kúpnej ceny za rok 2003 vo výške 10 730 800,- Sk v rozsahu v akom kupujúci investuje do rozvoja privatizovaného majetku  nad rámec zmluvne dohodnutých investícií najneskôr do 31.12.2002”.

3. 	Zml. č. 470/1994 zo dňa 14.3.1994 bola uzatvorená na základe Uznesenia vlády SR č. 108 z 8.2.1994   o priamom predaji časti majetku Slovenské magnezitové závody, š.p. spoločnosti SLOVMAG, a.s. Lubeník, medzi zmluvnými stranami FNM SR, ako predávajúcim, a  spoločnosťou SLOVMAG, a.s. Lubeník, ako kupujúcim.

    Účinnosť zmluvy  je dňom 1. 4. 1994.

    Kúpna cena vo výške 435,000.000,- Sk má byť uhradená v súlade s rozhodnutím o privatizácii v rokoch 1994-2004,  z toho časť KC vo výške 200,000.000,- je formou investícií vynaložených do sprivatizovaného podniku a to v termíne do 31.12.1998, zostávajúca  časť vo výške 235,000 000,-Sk sú finančné platby v termíne do 31.12.2003. 
Spoločnosť SLOVMAG, a.s. Lubeník doteraz uhradila a preinvestovala 364,424.000,-Sk, t.j. preinvestovala 200,000.000,-Sk čo je celá “investičná časť “ KC  a finančne uhradila   164,424.000,-Sk čo je 70,0 %  kúpnej ceny z finančnej časti. 
Spoločnosti zostáva ešte uhradiť 2 splátky KC splatné do 31.12.2002 a 31.12.2003 spolu vo výške 70,576.000,- Sk.  

   Bilančná hodnota majetku  bola  408 679 000,- Sk,

   Charakteristika žiadosti : Spoločnosť žiada o možnosť úhrady časti zostatku  kúpnej ceny  formou investícií

   Dôvody žiadosti uvádzané kupujúcim :
  -Vzhľadom k dĺžke existencie firmy je jednoznačná a vysoká opotrebovanosť  
investičného majetku - najmä strojného parku, prístrojov a zariadení - dosahuje úroveň  80 %.
Investičný majetok klesá hodnotovo:
v roku 1999 boli budovy a stavby v hodnote 260 161     stroje a zariad. 133 718 tis. Sk
v roku 2000 v hodnote                                 257 236     stroje a zariad.  129 269 tis. Sk
v roku 2001 v hodnote                                 240 091     stroje a zariad.  119 360 tis. Sk
- Zvyšujúca sa nákladovosť výroby najmä z dôvodu zdražovania cien zemného plynu, čo                  ročne znamená nárast nákladov o cca 30 mil. Sk. Tlak konkurencie pritom neumožňuje  zvyšovať ceny výrobkov spoločnosti.Z tohto dôvodu sú investície do riešenia energetickej  náročnosti výroby a opotrebovanosti investičného majetku nevyhnutné.
- Delimitácia majetku a záväzkov bývalého štát. podniku SMZ Košice znamenala i záväzok     z titulu úverov v hodnote cca 200 mil. Sk. To narušilo i celkový počiatočný cash-flow firm a zabrzdilo možnosť investícií z voľných zdrojov. 
- Akciová spoločnosť má záujem na udržaní sociálnej stability regiónu, zabezpečuje nielen 
zamestnanosť ale i medziročné rasty miezd cca o 3 - 5 %.

 Podporné hľadiská pre posúdenie žiadosti  a súlad so Zásadami:
      Kupujúca  spoločnosť  si doteraz  plní  všetky zmluvné  podmienky  a splátky  kúpnej ceny  má   uhradené v predtermíne.

•	zmluva č.470/1994 bola uzatvorená na základe rozhodnutia o priamom predaji 
•	výška kúpnej ceny sa schválením žiadosti nemení
•	od uzavretia zmluvy  uplynulo 8 rokov
•	spoločnosť  k dnešnému dňu uhradila 70 %  kúpnej ceny z finančnej časti, investičnú časť celú
•	spoločnosť je životaschopná, viac ako 90 % produkcie výroby je export do krajín európskej únie
•	zabezpečuje porovnateľne primeranú zamestnanosť
•	plní si povinnosti voči vybraným inštitúciám štátnej správy
•	schválením navrhovanej zmeny sa urýchli ukončenie zmluvného vzťahu s Fondom  o 2 roky
•	schválenie zmeny podmienok zmluvy umožní, že kupujúci bude schopný plniť svoje záväzky voči Fondu ako aj voči štátnym inštitúciám a bude zabezpečovať zamestnanosť na porovnateľnej úrovni
•	v predmete činnosti spoločnosti prevažuje stavebná, banícka a hutnícka  vroba
•	schválením žiadosti kupujúcej spoločnosti sa urýchli ukončenie zmluvného vzťahu  s
    FNM SR o viac ako dva roky

Posúdenie žiadosti podľa dvoch hľadísk v zmysle Zásad:
A/ návrh na vyplatenie  nesplatenej časti kúpnej ceny v pomere 6:4
     /finančné plnenie : plnenie investíciami/

      časť zostatku KC t.j. splátok splatných  k 31.12.2002 a 31.12.2003 spolu vo výške 70,567.000,-  Sk, z toho
•	 60 %  finančné plnenie predstavuje    42,345.600,- Sk,
•	 40 %  forma realizovaných investícií   28,230 400,- Sk

B/ návrh na princípe “súčasnej hodnoty budúcich príjmov” podľa splátkového harmonogramu pri 15 % disk.sadzbe:
    zostatok KC spolu vo výške 70,576.000,-Sk t.j.
-splátka  splatná k 31.12.2002 vo výške 35,288.000,- Sk x  koef. S.H. 0,87 t.j. súčasná hodnota   30 700 560,-   by bolo   finanančné  plnenie 
-splátka  splatná k 31.12.2003 vo výške 35,288.000,- Sk x  koef. S.H. 0,756 t.j. súčasná hodnota   26 677 728,-   by bolo   finanančné  plnenie, finančné plnenie spolu: 57 378 288,-    
 Rozdiel vo výške    13,197.712,-Sk  formou investícií  

Vzhľadom k tomu, že spoločnosť má do ukončenia splátok v zmysle zmluvy  a jej dodatkov len 2 splátky,  je možné  riešiť  žiadosť v zmysle časti A  bodu 2/ pís.a/, Zásad, t. j. v pomere  6: 4.
        
      Kupujúca spoločnosť v tomto prípade  uhradí  zostatok KC - dve splátky nasledovne : 
    -  do 31. 7. 2002    35 288 000,-  finančne
 -  do 31. 7. 2002      7 057 600,-  finančne
   -  do 31.12.2002    28 230 400,-  formou investícií

V prípade schválenia navrhovanej zmeny by spoloč. uhradila 42 345 600,- Sk. V uvedenej sume spoločnosť uhradí   splátku  za rok  2002 a časť splátky za rok 2003 a preinvestuje časť splátky  za rok 2003, čím sa zvýši  časť  kúpnej ceny  nvestíciami na 228 230 400,- Sk.

Návrh zmeny zmluvných podmienok:
doplnenie čl. IV. “Platobné podmienky,  o ods. 8./ , ktorý znie takto:
 “Predávajúci umožní kupujúcemu pri predčasnom uhradení splátky  kúpnej ceny za rok 2002 vo  výške 35 288 000,- Sk a časti splátky kúpnej ceny za rok 2003 vo výške 7 057 600,- Sk  spolu 42 345 600,- Sk,  najneskôr do termínu 30. 6.2002, započítať zostávajúcu časť splátky  kúpnej ceny za rok 2003 vo výške 28 230 400,- Sk v  rozsahu v  akom  kupujúci investuje do rozvoja privatizovaného majetku do 31.12.2002”.

4. Zml. č. 510/1994 zo dňa 27.4.1994 bola uzatvorená na základe Uznesenia vlády SR č. 33 z 18.1.1994  o priamom predaji časti majetku Banské stavby Prievidza š.p. spoločnosti BANSKÉ STAVBY a.s. Prievidza zmluvnými stranami FNM SR, ako predávajúcim, a  spoločnosťou BANSKÉ STAVBY a.s.- Prievidza, ako kupujúcim.

    Účinnosť zmluvy  je dňom 1. 5. 1994.

    Kúpna cena vo výške 261,000.000,- Sk má byť uhradená v súlade s rozhodnutím o privatizácii v rokoch 1994-2004,  z toho časť kúpnej ceny  vo výške 80,000.000,- je formou investícií vynaložených do sprivatizovaného podniku a to v termíne do 31.12.1999, časť vo výške 110,825.000,-Sk sú finančné platby v termíne do 31.12.2004. 
    Spoločnosť BANSKÉ STAVBY a.s. Prievidza doteraz uhradila a preinvestovala 190,825.027,-Sk, t.j. preinvestovala 80,000.000,-Sk čo je celá “investičná časť “ KC  a finančne uhradila   110,825.027,-Sk čo je  61,2 %  kúpnej ceny z finančnej časti,

    Spoločnosti zostáva ešte uhradiť časť splátky KC vo výške 14,464.973,- za rok 2002 a splátky splatné do 31.12.2002 a 31.12.2003,  spolu vo výške 70,174.973,- Sk.  

   Bilančná hodnota majetku  bola   252 438 000,- Sk.
   
   Dôvody žiadosti uvádzané kupujúcim :
-  Bilančná hodnota podniku ku dňu privatizácie bola o 8 562 000,- Sk nižšia ako kúpna cena.
-  Nedobytné pohľadávky zahrnuté v privatizovanom majetku vo výške 9,7 mil. Sk.
- Spoločnosť má zastaralý strojný park, odpísaný na 75,5 %,  do rozvoja ktorého bolo investovaných od roku 1994 už  292,7 mil. Sk.
-  Sociálne náklady voči súčasným ale hlavne voči bývalým zamestnancom š.p.(renty baníkom
vyradeným z bane pre pracovný úraz alebo chorobu z povolania a doplatok do piemerného zárobku invalidným dôchodcom) a ich každoročné štátom stanovené valorizácie. Akciová spoloč. prevzala na seba túto záťaž po bývalom š.p. v ktorom pracovalo 3 000 ľudí dnes túto ťarchu nesie 530 zamestnancov. Po privatizácii bolo na tento účel vyplatených už  63  mil. Sk.   
-  Na získanie zákazky diaľničného tunela je nutné zakúpenie technologického vybavenia v
hodnote v objeme cca 95 mil. Sk.
- Od roku 1994 až do 2001 sa na rovoj spoločnosti vynaložilo 294,5 mil. Sk.

  Podporné hľadiská pre posúdenie žiadosti a súlad so Zásadami:
    Spoločnosť  doteraz  plní  všetky  zmluvné  podmienky  a  splátky  kúpnej ceny  má uhradené v predtermíne.

•	výška kúpnej ceny sa schválením žiadosti nemení
•	od uzavretia zmluvy  uplynulo 8 rokov
•	spoločnosť  k dnešnému dňu uhradila 63 %  kúpnej ceny z finančnej časti, investičnú časť celú
•	spoločnosť je životaschopná, uchádza sa o ďaľšiu zákazku pri výstavbe diaľníc
•	zabezpečuje porovnateľne primeranú zamestnanosť
•	plní si povinnosti voči vybraným inštitúciám štátnej správy
•	schválením navrhovanej zmeny sa urýchli ukončenie zmluvného vzťahu s Fondom viac jako o 2 roky
•	schválenie zmeny podmienok zmluvy umožní, že kupujúci bude schopný plniť svoje záväzky voči Fondu ako aj voči štátnym inštitúciám a bude zabezpečovať zamestnanosť na porovnateľnej úrovni
•	v predmete činnosti spoločnosti prevažuje stavebná  výroba
•	schválením žiadosti kupujúcej spoločnosti sa urýchli ukončenie zmluvného vzťahu  s
    FNM SR o viac ako dva roky

Posúdenie žiadosti podľa dvoch hľadísk v zmysle Zásad:
A/ návrh na vyplatenie  nesplatenej časti  kúpnej ceny v pomere 6:4
     /finančné plnenie : plnenie investíciami/
      časť zostatku KC t.j. splátok splatných  k 31.12.2002 a 31.2003  a 31.12.2004 spolu vo výške 70,174.973,- Sk, z toho
•	 60 %  finančné plnenie predstavuje    42,104.984,- Sk,
•	 40 %  forma realizovaných investícií  28,069 989,- Sk

B/ návrh na princípe “súčasnej hodnoty budúcich príjmov”  podľa   splátkového harmonogramu pri 15 % disk.sadzbe:
    zostatok KC spolu vo výške 70,174.973,-Sk t.j.
-splátka  splatná k 31.12.2002 vo výške 14,446.973,- Sk  x  koef. S.H. 0,87 t.j. súčasná hodnota   12 584 527,-   by bolo   finanančné  plnenie 
-splátka  splatná k 31.12.2003 vo výške 27,900.000,- Sk x  koef. S.H. 0,756 t.j. súčasná hodnota   21 092 400,-   by bolo   finanančné  plnenie,
-splátka  splatná k 31.12.2004 vo výške 27,900.000,- Sk x  koef. S.H. 0,658 t.j. súčasná hodnota   18,298.980,-   by bolo   finanančné  plnenie 
 Finančné plnenie spolu: 51,975.907,- Sk    
 Rozdiel vo výške          18,199.066,- Sk formou investícií  

Vzhľadom k tomu, že spoločnosť má do ukončenia splátok v zmysle zmluvy  a jej dodatkov len 2,5  splátky,  je možné  riešiť  žiadosť v zmysle časti II.A. bodu 2/ pís.a/, Zásad, t. j. v pomere  6: 4.
        
      Kupujúca spoločnosť v tomto prípade  uhradí  zostatok KC  nasledovne : 
       do 60 dní  od dodatku  14 464 973,- finančne  /časť splátky splatnej v r.2002/
    do 60dní   od dodatku  27 640 011,- finančne  /splátka splatná v r.2003/
      do 31.12.2002              28 069 989,- formou investícií  /splátka splatná v r. 2004/
   čím sa zvýši  časť  kúpnej ceny investíciami na 108 069 989,- Sk.

Návrh zmeny zmluvných podmienok:
doplnenie čl. VI.  Osobitné dojednania,  o ods. 6./ , ktorý znie takto:
 “Predávajúci umožní kupujúcemu pri predčasnom uhradení časti splátky  kúpnej ceny za  rok 
 2002 vo výške 14 464 973,- Sk a časti splátky kúpnej ceny za rok 2003 vo výške 27 640 011,-Sk,  spolu  42 104 984,- Sk,  najneskôr  do  termínu  31.7.2002,  započítať  zostávajúcu  časť  splátky kúpnej ceny za rok 2003 vo výške 259 989,- Sk a splátku kúpnej ceny za rok 2004 vo   výške 27 810 000,- Sk  spolu vo výške  28 069 989,- Sk  za  investície  vložené  do  rozvoja    privatizovaného majetku nad zmluvne dohodnutý rámec do 31.12.2002”.

                                                 Záver    
Žiadosti o zmenu zmluvných podmienok boli prerokované vo výkonom výbore dňa 4.4.2002 a schválené Prezídiom FNM SR uzneseniami č.30/LXXVI/02, 23/LXXVI/02, 28/LXXVI/02 a 29/LXXVI/02 zo dňa 23.4.2002 s tým, že budú postúpené  na rokovanie Vlády SR  s doporučením na ich schválenie.
Následne boli prerokované na Ministerstve pre spávu a privatizáciu národného majetku  SR, ktoré  vyjadrilo listom zo dňa 28.5.2002 súhlasné stanovisko s postupom Fondu.
Na základe toho, že predložené návrhy spĺňajú podmienky Zásad schválených Prezídiom FNM SR a prerokované PEM a zároveň umožňujú predčasné inkaso splátok kúpnej ceny, čím sa zlepší ekonomická situácia FNM SR, v kombinácií s predčasným ukončením zmluvného vzťahu, navrhujeme materiál prerokovať a schváliť vo vláde SR.

Charakteristika Zásad 
                                        Fondu národného majetku SR
Zásady boli vypracované a schválené  
pre prípady, v ktorých majú byť na základe schválenej žiadosti kupujúceho uzavretím dodatku ku zmluve zmenené tie ustanovenia zmluvy, ktoré boli do nej prevzaté z príslušného rozhodnutia o privatizácii 
Zásady vychádzajú z proklamácie, že zmluvná voľnosť nie je obmedzená. Na základe tejto zásady zmluvné strany môžu po vzájomnej dohode v prípadoch ustanovených v  týchto zásadach na základe žiadosti kupujúceho po zvážení všetkých skutočností odôvodňujúcich požadovanú zmenu, zmeniť obsah zmluvy aj v náležitostiach ustanovených v rozhodnutí o privatizácii.

           Jedná sa  o umožnenie nasledovnej zmeny:
•	platobných  podmienok  splácania  kúpnej ceny:
a/ umožnenie zmeny splátkového kalendára kúpnej ceny vrátane predĺženia doby splácania kúpnej ceny

b/ umožnenie zmeny formy úhrady časti kúpnej ceny na formu realizácie investícií
•	vo výške (finančnom objeme) investícií, ktoré má kupujúci zrealizovať, alebo zmeny časového harmonogramu realizácie investícií, prípadne zmeny vecného plánu investí-cií, a to :													
 -  u investícií realizovaných ako vecný záväzok v rámci plnenia “ostatných  zmluvných 
    podmienok” 
•	ďalších zmluvných podmienok, a to záväzkov kupujúcich väčšinou vecného charakte-ru spočívajúcich napr. v  zabezpečovaní stanoveného harmonogramu zamestnanosti,  
     zachovaní predmetu činnosti  a pod.  a zmeny výšky zmluvných pokút s ich plnením 
     súvisiacich. 
 
   Spoločnými zásadami sú :
- výška kúpnej ceny v zmluve sa schválením žiadosti nemení
- od uzavretia zmluvy do podania žiadosti na zmenu platobných a iných podmienok 
   zmluvy uplynuli minimálne 2 roky.
    Ďalšie zásady sú pre jednotlivé druhy žiadostí špecifické.   
A. 	V prípadoch požadovanej zmeny platobných  podmienok  splácania  kúpnej ceny:
   1/ požadovaná zmena splátkového kalendára kúpnej ceny ,pričom
      
- je možné schváliť všetky žiadosti, pričom celý zostatok KC môže 
   byť presunutý na posledný termín splácania len v ojedinelých prípadoch,
                   a konečný termín splatenia KC  sa môže predĺžiť maximálne o 2  roky

    2/ požadovaná zmena formy úhrady časti kúpnej ceny na formu realizácie investícií         
        Pre posúdenie žiadostí sú 2 možné hľadiská :

            a/ návrh kupujúceho na vyplatenie finančnej časti nesplatenej KC v pomere 6 : 4  
        / finančné plnenie : plnenie investíciami / 
 - je možné schváliť tie žiadosti, u ktorých je “finančná časť” KC splatená minimálne vo výške 60 % jej objemu.  
       V týchto prípadoch je možné schváliť zmenu formy úhrady na  formu realizácie investícií do výšky 40 % nesplatenej finančnej časti KC.
Podmienkou pre schválenie žiadosti je okamžité ( do 60 dní od uzavretia príslušného dodatku k zmluve ) splatenie nesplatenej finančnej časti KC minimálne vo výške  jej 60 %.. 
                                                             
              b/ návrh kupujúceho vopred peňažnou formou uhradiť časť z finančnej časti kúpnej ceny  na princípe stanovenia “súčasnej hodnoty budúcich príjmov” 
                 - je možné schváliť žiadosti, v prípadoch, ak kupujúci navrhuje okamžité       zaplatenie časti nesplatenej finančnej časti KC, a to peňažnou čiastkou vo výške, ktorá predstavuje súčasnú hodnotu budúcich príjmov podľa splátkového kalendára s podmienkou , že termín preinvestovania sa stanoví max. do 2 rokov .

    Výška splatenia KC touto metódou nie je obmedzená. 
       Pri prepočte na hodnotu vyjadrenú ako “súčasnú hodnotu budúcich príjmov ”  sa použije diskontná sadzba  vo výške do15 % p. a. , v prípade poľnohospodárskej prvovýroby je možné použiť diskontnú sadzbu až do výšky 20 % p.a.

B. 	Prípady požadovanej zmeny týkajúcej sa v zmluve dohodnutej realizácie investícií      
Pri požadovanej zmena vo výške (finančnom objeme) investícií, ktoré má kupujúci 
      zrealizovať :
       Pokiaľ má žiadateľ investície má kupujúci zrealizovať podľa stávajúceho textu zmluvy ako zá-
       väzok v rámci plnenia “ ostatných  zmluvných podmienok ” ( investície mimo  kúpnej ceny )
            - je možné schváliť všetky žiadosti, ktoré sú dostatočne odôvodnené 
               Celková výška ( finančný objem) investícií nesmie klesnúť pod 75 %   pôvodnej    výšky.
Pri požadovanej zmene v časovom harmonograme realizácie investícií :
          - je možné schváliť všetky žiadosti, s tým, že konečný termín realizácie inves-
  tícií nesmie byť predĺžený viac ako o 2 roky.  
Pri požadovanej zmene vo vecnom pláne investícií:
          - je možné schváliť všetky žiadosti zohľadňujúce reálne potreby a možnosti 
  kupujúcich. V odôvodnených prípadoch je možné vecný plán investícií zrušiť.

C. 	Prípady požadovanej zmeny týkajúcej sa v zmluve dohodnutých ďalších zmluvných 
     podmienok       
      1/ požadovaná zmena záväzkov vecného charakteru:
         - je možné schváliť všetky žiadosti, ktoré sú dostatočne odôvodnené a realizá-
ciou požadovanej zmeny sa závažným spôsobom nenarušia celospoločenské 
záujmy. V odôvodnených prípadoch je možné vecný záväzok zrušiť.
      2/ požadovaná zmena vo výške zmluvných pokút súvisiacich s plnením záväzkov 
          vecného charakteru:
         - je možné schváliť všetky žiadosti, ktoré sú dostatočne odôvodnené, a to na 
výšku zodpovedajúcu závažnosti neplnenia vecného záväzku. V odôvodnených 
prípadoch je možné vecný záväzok zrušiť.

Pri schvaľovaní žiadostí sa berú do úvahy nasledovné podporné hľadiská : 
       - kupujúci ( v prípade predaja akcií - akciová spoločnosť ) je životaschopná, 
       - kupujúci ( akciová spoločnosť ) zabezpečuje zamestnanosť
   - kupujúci ( akciová spoločnosť ) si plní svoje povinnosti voči vybraným inštitúciám 
  (daňovému úradu, sociálnej  a  zdravotným poisťovniam, úradu práce a pod.)
   - schválenie  zmeny  podmienok zmluvy umožní,  že kupujúci bude schopný plniť 
     svoje záväzky voči Fondu, ako aj voči štátnym inštitúciám a spoločnosť bude za-
     bezpečovať zamestnanosť na porovnateľnej úrovni
   - kupujúci pristúpi na zmenu zmluvných podmienok zapracovaním opatrení v pros-
   pech  Fondu pre prípady vymáhania  pohľadávok (notárska zápisnica s exekučným
   titulom v prospech Fondu, zriadenie záložného práva s mandátom na jeho  realizáciu a pod.)
- návrh kupujúceho predčasne uhradiť časť kúpnej ceny  
   - schválením navrhovanej zmeny zmluvných podmienok sa urýchli ukončenie zmluv-
  ného vzťahu s Fondom
   - v predmete činnosti kupujúceho, resp.  v prípadoch predaja akcií  - v predmete čin-
  nosti akciovej spoločností prevažuje poľnohospodárska prvovýroba, stavebná stro-
  járska alebo textilná výroba.  

     Spoločné a záverečné ustanovenia Zásad
1. Tieto zásady nezaväzujú navonok a nikto z nich nemôže odvodzovať subjektívne práva. 
5. Žiadosť  kupujúceho o zmenu ustanovení  zmluvy musí obsahovať aktuálny výpis 
z obchodného registra kupujúceho a odôvodnenie žiadosti .
Podmienkou riešenia žiadostí podľa týchto Zásad je uhradenie splátky KC splatnej k      
31.12.2001. 
6. 	Jednotlivé žiadosti o zmenu zmluvných podmienok prerokováva Výkonný výbor Fondu a so svojím stanoviskom ich postupuje Prezídiu Fondu. O schválení žiadostí rozhoduje:
•	v prípadoch zmeny podmienok uvedených v zmluvách uzavretých na základe rozhodnutia o privatizácií uznesením Prezídia Fondu  rozhoduje Prezídium Fondu,
•	v prípadoch, kde rozhodnutia o privatizácii boli vydané Vládou SR resp.  
Ministerstvom pre správu a privatizáciu SR schvaľuje zmeny zmluvných podmienok   
príslušný orgán na základe odporúčania Prezídia fondu   
7. 	Fond na základe žiadostí kupujúcich schválených podľa týchto zásad uzatvorí dodatky k príslušným zmluvám.
8. 	Tieto Zásady nadobúdajú účinnosť dňom 15.2.2002.